KISWAHILI KIDATO CHA TATU

102/3

KISWAHILI

Karatasi ya 3

FASIHI

MUDA: SAA 2 ½

**MAAGIZO**

1. Jibu maswali manne pekee
2. Swali la kwanza ni la lazima
3. Maswali megine matatu yachaguliwe kutoka sehemu nne zilizobaki
4. Usijibu maswali mawili kutoka sehemu moja
5. Mtahiniwa ahakikishe kwamba kurasa zote za maswali zimepigwa chapa sawasawa na kuwa maswali yote yamo.

**SEHEMU A**

1. **USHAIRI (LAZIMA)**

**Soma shairi lifuatalo kisha ujibu maswali.**

WAPENDA MTU KWA KITU

Shairi nakuleteya , tafadhali mwana twaa

Hikwita hunikimbiya, na kunitiya tamaa

Kumbe mebadiliniya , hata washenzi watwaa

Una mahaba tamaa, wapenda mtu kwa kitu.

Nilidhani u libasi, njema ya mtu kuvaa

Hawa sina wasiwasi, popote ninapokaa

Kumbe u mtu rakhisi , atakaye hukutwaa

Una mahaba tamaa, wapenda mtu kwa kitu.

Usinionye miuja, miuja haitafaa

Kwamba huna nami haja, ukanambia si baa

Mtu hupenda kimoja, sende nami kwa hadaa

Una mahaba tamaa, wapenda mtu kwa kitu.

Umejifunza wekevu, kutaka kunihadaa

Na huno wako uovu, ni bure hautafaa

Mimi ni wana mtuvu , sitendwi hataataa

Una mahaba tamaa, wapenda mtu kwa kitu.

Kunena mengi nataka, lakini sina wasaa

Na hapa tulipofika, ni kheri hakuambaa

Maana u mtu nyoka, huna ahadi ua baa

Una mahaba tamaa, wapenda mtu kwa kitu.

Tamati sineni sana, muhibu toa tamaa

Ulotenda nishaona, wala hutanihadaa

Sasa kheri kuatana, kulla mtu akakaa

Una mahaba tamaa, wapenda mtu kwa kitu.

***(A. Nasir, Malenga wa mvita, uk 163)***

**Maswali**

1. Kwa kurejelea vina vya shairi, eleza bahari ya shairi hili. (alama 2)
2. Eleza maana ya `una mahaba tamaa, wapenda mtu kwa kitu` (alama 2)
3. Je, msemaji analalamika mambo gani katika shairi? Eleza. (alama 3)
4. Eleza tabia za mhusika anayezungumziwa katika shairi hili. (alama 3)
5. Taja na ufafanue tamathali mbili za usemi zilizotumika katika shairi hili. (alama 4)
6. Eleza dhamira ya mtunzi. (alama 2)
7. Maneno yafuatayo yameendelezwa kishairi. Yaandike kwa njia sanifu. (alama 4)
8. Hikwita\_\_\_\_\_\_\_\_\_\_\_\_\_\_\_\_
9. Kulla\_\_\_\_\_\_\_\_\_\_\_\_\_\_\_\_\_\_\_
10. Miuja \_\_\_\_\_\_\_\_\_\_\_\_\_\_\_\_\_
11. Kuatana\_\_\_\_\_\_\_\_\_\_\_\_\_\_\_\_

**SEHEMU B**

RIWAYA

**Kidagaa Kimemwozea - Ken Walibora**

1. Eleza maudhui yafuatayo kwa kerejelea riwaya ya **`Kidagaa Kimemwozea**` **(al 20)**
2. Ukatili
3. Ufisadi
4. Utu
5. Utetezi wa haki.
6. “Kwa miaka nenda miaka rudi mwanamume mwenyewe kanitumia kama kopo la msalani. Basi kibanzi banduka nami noye”.
7. Eleza muktadha wa dondoo hili. (al 4)
8. Eleza sifa za mzungumzaji (al 6)
9. Eleza nafasi ya mwanamke katika jamii ukirejelea **“Riwaya ya kidagaa kimemwozea**”. (al 10)

**SEHEMU C**

**TAMTHILIA**

Mstahiki Meya - Timothy M. Arege

1. Mstahiki meya ni tamthilia tatizo.

Jadili (al 20)

1. “ Siyo kama zamani tena. Cheo kinaweza kumlevya mtu asahau alipokuwa jana. Ni kama mtoto na chakula”.
2. Andika muktadha wa dondoo hili (al 4)
3. Taja mbinu mbili za lugha zilizotumika katika dondoo hili. (al 2)
4. Eleza sifa nne za mzungumzaji (al 4)
5. Thibitisha kutoka kwa tamthilia kuwa cheo kinaweza kumlevya mtu. (al 10)

**SEHEMU D**

**HADITHI FUPI**

**Damu Nyeusi na Hadithi Nyingine**

(Ken Walibora Na Said A Mohamed)

1. Huku ukirejelea hadithi zozote nne katika Diwani Ya Damu Nyeusi na hadithi nyingine, onyesha namna swala la ndoa linavyojitokeza. (al 20)
2. “Chukua mwiba uushidilie nyayoni mwangu, utazame kama hautavunjika kabla ya kunichoma!”
3. Eleza muktadha wa maneno haya (al 4)
4. Jadili sifa tatu za anayezungumziwa (al 6)
5. Thibitisha jinsi utamaduni unavyo jitokeza katika hadithi hii. (al 10)

**SEHEMU E: FASIHI SIMULIZI**

1. Fafanua maana ya istilahi zifuatazo (al 5)
2. Kisasili
3. Lakabu
4. Kitendawili
5. Ushairi simulizi
6. Ngomezi
7. Taja vianzio viwili vya ngano (al 2)
8. Eleza majukumu matatu ya vianzio vya ngano (al 3)
9. Eleza sifa mbili za mtambaji bora (al 2)
10. Tambulisha nyiso (al 1)
11. Jadili majukumu mawili ya nyiso katika jamii (al 2)
12. i. Eleza maana ya misimu (al 2)

ii . Fafanua sifa za misimu (al 3)